ลุ้นรายได้ BRR ปีนี้ทะลุ 6 พันล้าน อานิสงส์ราคาน้ำตาลพุ่ง-อินเดียจำกัดส่งออก
ลุ้นรายได้ BRR ปีนี้ 6.25 พันลบ. โต 55% โบรกชี้ราคาน้ำตาลในตลาดโลกทรงตัวในระดับสูง-อินเดียจำกัดส่งออกน้ำตาล หนุน
ลุ้นรายได้ BRR ปีนี้ 6.25 พันลบ. โต 55% โบรกชี้ราคาน้ำตาลในตลาดโลกทรงตัวในระดับสูง-อินเดียจำกัดส่งออกน้ำตาล หนุน
5 ก.ค. 2565

นายอนันต์ ตั้งตรงเวชกิจ ประธานเจ้าหน้าที่บริหาร บริษัท น้ำตาลบุรีรัมย์ จำกัด (มหาชน) หรือ BRR ได้ให้ข้อมูลแผนการเติบโตของธุรกิจในช่วงครึ่งปีหลัง 65 รวมถึงกลยุทธ์ของ BRR เพื่อสร้างความเชื่อมั่นต่อผลการดำเนินงานในอนาคตในงานประชุมนักวิเคราะห์หลักทรัพย์ (Analyst meeting) โดยประมาณการรายได้ในปี 65 อยู่ที่ 6,252 ล้านบาท เติบโต 55% เมื่อเทียบกับงวดเดียวปีก่อน และตั้งเป้ารายได้ในอีก 4 ปีข้างหน้า ที่ 7,451 ล้านบาท เติบโต 19% เนื่องจาก 1.ธุรกิจน้ำตาลมีแผนเพิ่มจำนวนผลผลิตอ้อยโดยตั้งเป้าที่ 3 ล้านตัน 2.ธุรกิจเชื้อเพลิงชีวมวลอัดแท่งที่มีการเซ็นสัญญากับลูกค้าญี่ปุ่น 15 ปี และ 3.ธุรกิจบรรจุภัณฑ์จากชานอ้อยที่มีแผนขยายการผลิตเพิ่มจาก 14 เครื่องเป็น 21 เครื่องเพื่อรองรับการขยายฐานลูกค้าไปยังต่างประเทศเพิ่มเติม
ทั้งนี้นักวิเคราะห์จากบริษัทหลักทรัพย์ โกลเบล็ก จำกัด มีมุมมองบวกต่อผลประกอบการปี 65 เนื่องจากรายได้เติบโตตามผลผลิตที่เพิ่มสูงขึ้น อีกทั้งราคาน้ำตาลในตลาดโลกทรงตัวในระดับสูงเนื่องจากอินเดียจำกัดการส่งออกน้ำตาล และเกิดปรากฏการณ์น้ำค้างแข็งที่แหล่งปลูกอ้อยในบราซิลและราคาน้ำมันเพิ่มสูงขึ้นทำให้บราซิลนำอ้อยไปผลิตเป็นเอทานอลเพิ่มขึ้นส่งผลให้ supply น้ำตาลในตลาดลดลง ประกอบกับ BRR มีการกระจายความเสี่ยงไปลงทุนในธุรกิจอื่นทั้งธุรกิจเชื้อเพลิงชีวมวล และธุรกิจบรรจุภัณฑ์จากชานอ้อยซึ่งมีแนวโน้มเติบโตได้ดี ขณะที่ราคาหุ้นซื้อขายที่ P/E 13 เท่า ขณะที่คู่แข่งซื้อขาย ที่ P/E 10-17 เท่า จึงแนะนำ “ถือ”